**Anii așteptărilor**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe şapte game anii s-au întins

Tot aşteptând ca să apari în lume

Dar viaţa alte şapte a pretins

Să mă trezească din deşertăciune.

Spre nicăieri zăpezile se duc

Şi lasă loc plimbărilor nocturne

Te-aş invita, iubito, la un suc

Din vorbe şi idei să recreem o lume.

Am mai făcut-o, sigur, în trecut,

Când te-am chemat în gânduri fără nume

Şi-ai pus barieră spre necunoscut

Zicând că eşti prea rea, spre a-mi fi bine.

Mă uit la tine, des, admirativ

În gânduri construite în singurătate

Şi văd că m-ai respins fără motiv

Căci nu găsesc un gram de răutatate.

De nu aş fi absurd sau egoist

Aş crede că alături ţi-ar fi bine

Dar mă împiedic într-un acatist

În care te-am înscris la Fericire.

Încep să înţeleg c-aşa e drept

Să nu fim doi în drum şi în destine

Chiar de vor trece anii, am să te aştept

Gândindu-mă la noi, gândindu-mă la tine.